Folkloorifestivalid on muutunud maailma kultuurielu lahutamatuks osaks, mis suurendavad rahvastevahelist üksteisemôstmist, teenivad rahupüüdlusi ja rikastavad maailmapilti. Igal aastal toimub maailmas loendamatu hulk rahvusvahelisi folkloorifestivale. Ainuüksi CIOFF®i egiidi all viiakse igal aastal kôikidel kontinentidel läbi ligikaudu 400 festivali. Festivalide korraldajatel on õigus ise otsustada, milliseid folkloori liike ja millistes vormides festivalil esitletakse. Peamiselt on esindatud rahvatants, -laul, -muusika ja käsitöö. Eristatakse kolme folkloorse materjali esitusvormi: autentne (A - authentic), seatud (E - elaborated) ja töödeldud/stiliseeritud (S - stylized).